ধোনির ব্যাট পেয়ে ম্যাক্সওয়েলের কাছে ট্রোলড চাহাল!

ওয়েব ডেস্ক: নিজেরই দলের খেলোয়াড়ের কাছে ট্রোলড হলেন যুজবেন্দ্র চাহাল (Yuzhvendra Chahal)! মহেন্দ্র সিং ধোনির (MS Dhoni) একটি ব্যাট কুক্ষিগত করেছেন তিনি। তা নিয়ে তুমুল রসিকতা করলেন গ্লেন ম্যাক্সওয়েল (Glen Maxwell)। ঠাট্টা করতে ছাড়লেন না তরুণ তুর্কি প্রিয়াংশ আর্যও (Priyanshu Arya)।

কী ঘটেছিল?

বুধবার চেন্নাই সুপার কিংসের (CSK) বিরুদ্ধে খেলতে নামবে পঞ্জাব কিংস (PBKS)। চিপক স্টেডিয়ামে দুই দলেরই অনুশীলন চলছে। এক ফাঁকে সিএসকে ড্রেসিং রুমে গিয়ে ধোনির একটি ব্যাট নিয়ে আসেন চাহাল। ওই ব্যাট হাতে গর্বের সঙ্গে নিজেদের ড্রেসিং রুমে বসে থাকা ম্যাক্সওয়েল প্রশ্ন করেন, ওটা কার ব্যাট। চাহাল জানান যে ধোনির ব্যাট।

আরও পড়ুন: বৈভবের জন্য ১০ লক্ষ টাকা! পুরস্কার ঘোষণা নীতীশ কুমারের

এরপর ম্যাক্সওয়েল প্রশ্ন করেন, “ওটা দিয়ে তুমি কী করবে?”

শ্যাডো প্র্যাকটিস করতে করতে চাহালের উত্তর, “ব্যাট করব।”

ম্যাক্সওয়েল এবার তুমুল ট্রোল করে বলেন, “তোমাকে তো সব ম্যাচেই সাবস্টিটিউট করে বসিয়ে দেওয়া হয়।”

View this post on Instagram

A post shared by Punjab Kings (@punjabkingsipl)

চাহাল এর কোনও জবাব দেননি। এরপর প্রিয়াংশ আর্য এসে লেগস্পিনারকে বলেন, “হরিয়ানার কোনও এক ছেলে একদিন অবশ্যই এই ব্যাট নিয়ে নেবে।” বলাই বাহুল্য, প্রিয়াংশ নিজের কথাই বলেছেন। বোঝাই যাচ্ছে, ধোনির ব্যাটের প্রতি তাঁরও লোভ রয়েছে।

প্রসঙ্গত, জাতীয় দলে দীর্ঘদিন ধোনির অধিনায়কত্বে খেলেছেন চাহাল। ধোনির হাত থেকেই ওডিআই ক্রিকেটে অভিষেকের টুপি পান তিনি। দুজনের মধ্যে সম্পর্ক অত্যন্ত ভালো। জাতীয় দলে যখন চাহাল প্রথম ঢোকেন, ধোনিকে স্যর বলে ডাকছিলেন। ধোনি চাহালকে বলেন, মাহি, ধোনি, মহেন্দ্র সিং ধোনি অথবা ভাই, যা খুশি ডাক কিন্তু আমাকে স্যর ডাকিস না।

দেখুন অন্য খবর: